钦定古今图书集成/历象汇编/岁功典/第064卷 > 《福建志书》 > 立秋日题安昌寺北山亭 唐孙逖
## 钦定古今图书集成/历象汇编/岁功典/第064卷 > 《福建志书》 > 立秋日题安昌寺北山亭 唐孙逖

“楼观倚长霄，登攀及霁朝。高如石门顶，胜拟赤城标。”
天路云虹近，人寰气象遥。山围伯禹庙，江落伍胥潮。
徂暑迎秋薄，凉风是日飘。果林馀苦李，萍水覆甘蕉。
览古嗟夷漫，凌空爱泬寥。更闻金刹下，钟梵晚萧萧。